text: Els preus d'alguns productes del mercat augmenten per Nadal - Vallès Visió
  Els preus d'alguns productes del mercat augmenten per Nadal
  S'acosten les festes de Nadal, i tot i la incertesa de com seran les trobades familiars, alguns productes del Mercat han augmentat el seu preu. Es tracta d'un fenomen habitual per aquestes dates, però a vegades hi ha fruites i verdures que sorprenen per la seva demanda.
  La pinya i el meló són dues de les fruites que més es venen al mercat setmanal pels àpats nadalencs. Pel que fa a les verdures, les més populars aquesta setmana són l'api, la xirivia, el nap i aquelles per elaborar l'escudella de Nadal.
  Les parades amb dolços són les que han tingut més feina, però en cap cas les vendes són iguals a les d'abans de la pandèmia en aquesta setmana de l'any. Un any més les trobades seran reduïdes, a causa de la pujada dels contagis i les possibles restriccions.
  Pel que fa als preus, han pujat en alguns productes, però en general es mantenen amb relació ara fa un mes.